અતિ નવાઈની વાત છે કે શહેરની પાસે આવેલ PADANGTEGAL નામનું ગામ અને તે ગામની વચ્ચોવચ એક ‘મંકી ફોરેસ્ટ’ આવેલું છે.ગામના લોકો માટે આ સ્થળ એક આદ્યાત્મિક, આર્થિક ઉપાર્જન અને અભ્યાસ માટેનું સ્થાન છે. બાલીના પ્રખ્યાત લાંબી પૂછડી વાળા વાનરનું અભયારણ્ય છે. અહીંયા આ પ્રકારના લગભગ 700 થી 800 વાંદરા રહે છે. આ અભયારણ્યમાં 200 પ્રકારની વનસ્પતિ ઉગે છે. ઉપરાંત આ સ્થાનમાં ત્રણ હિંદુ મંદિરો પણ આવેલા છે. આ બધાજ વાંદરાઓ તેના સામાન્ય સ્વભાવથી તદ્દન વિપરીત વર્તન કરતાં જોવા મળે છે. તે અત્યંત શાંત, સ્થિર, સ્થિતપ્રજ્ઞ દશામાં બેઠેલા જોવા મળે છે. વાંદરા અને શાંત? હા,એ પણ એક નવાઈની વાત છે. આખા વર્ષ દરમ્યાન આશરે એકથી બે લાખ લોકો ‘મંકી ફોરેસ્ટ’ ની મુલાકાત લે છે.